**Agility eredete**

A történet Birmingham-ben kezdődött 1978-ban.

Akkor is, csakúgy mint manapság, a kutyakiállítások – vagy ahogy angliában nevezik Dog Show – szerves része volt  
a nagyérdemű látogató közönség szórakoztatása. Amit természetesen olyan bemutatókkal oldottak meg, amelyeken a  
kutyatartás gyakorlati jelentőségét híven bemutatni képes kutyasportok képviseltek.

Nem volt ez másként ezen a kiállításon sem.  
De a sors úgy hozta, hogy egy olyan kreatív embert bíztak meg ennek a bemutatónak a megszervezésével, aki – bár elkötelezett kutyás, de egyben “nagy” lóimádó is volt. Ami persze nem csoda, hiszen ***Peter Meanwell*** - ő volt a megbízott fiatalember – lovastisztként szolgált a seregben. A fejében megfogalmazódott igény világos volt – olyan bemutatót kell szervezni, ami minden látogatót meggyőz arról, hogy a kutyatartásnak vannak még felderítetelen perspektívái.

Az volt az ötlete, hogy a kutyákat és a gazdáikat egy olyan feladat elé állítja, ami nagyon hasonlít a díjugratásra.  
A leküzdendő akadályelemek adottak voltak a díjugratásból, csak át kellett õket méretezni “kutya szintre”, és egy adott – best in show ring – területhez kellett rendelni.

Így alakult ki az első agility pálya, ami egy 8-as vonalvezetésű, fix akadályokból és akadálysorrendből álló feladatot jelentett minden páros számára.  
A fix sorrend szó szerint értendő, vagyis minden résztvevő idejekorán (még a verseny elõtt) tudhatta, hogy milyen feladatra kell felkészíteni a kutyáját.

A 8-as vonalvezetésű pálya metszéspontjában egy asztal állt, ahonnan a kutyák rajtoltak és ahová a futam végén felugorva a feladatot befejezték.

Ennek a pályának a mai agilityhez képest voltak nagyon érdekes sajátosságai:

* Az ugró akadályok csaknem azonasak voltak a mai ugró akadályokkal, bár a verőléc alatti terület minden esetben zárt volt.  
  – “András” kereszt,  
  – Kettõs “András” kereszt,  
  – Tömör,  
  – Dupla léc.
* Birminghamben elvárt ugrási magasság 80 cm volt. *Birmingham után hamarosan az ugrás magasságot 70 cm-re csökkentették.*
* Az asztal – méretét tekintve – leginkább egy kutyaszalon trimmelő asztalára hasonlított. Magassága kb 1 m és a felülete kb 40×40 cm.  
  Ennek volt egy nagyon praktikus oka – ilyen asztalt biztosan lehet találni egy kiállításon.
* A pálya csak ugró, kúszó, szlalom és asztal akadályokból állt.
* A szalom rúdjai kb. másfél méter magasak voltak.
* A pályán csak az általunk zsákként tisztelt kúszó akadályt használták.

A szabályokat tekintve:

* A kutya az asztalról indult és oda érkezett célba.
* Az időmérést stopperrel végezték, és az óra akkor indult, emikor a kutya elhagyta az asztalt, illetve akkor állt meg, amikor a kutya az asztalra ért.
* A kutyákat pórázon kellett vezetni. *Ezt a szábályt Birmingham után hamarosan törölték.*
* A versenyt az a páros nyerte, amelyik hibátlanul a legrövidebb idő alatt futotta le a távot.

Bár ma már ez mindannyiunk számára megmosolytató, de tiszteljük mert ebből fejlődödött ki a mai agility.

Az élet természetsen nem állt meg az agility házatáján sem. Ezen az első agility versenyen meghívásos alapon két klub versenyzői (ha jól emlékszem 8-an) vettek részt – köztük az ötletgazda *Peter Meanwell* is. A mezőnyben csak az õrző-védőből átrándult kutyák indultak – egyetlen méretosztályban.  
A versenyszerű bemutató osztatlan sikert aratott a kutyások és a nézők között egyaránt. És következett a hasonló versenyek sokasága.

A kezdetnek nevezhető versenyeken szerzett tapasztalatok alapján – lévén, hogy egyre nagyobb létszámmal jelentkeztek indulni szándékozó Klubbok és versenyzõk – a szabályzat változtatási igényének kényszere hamar megjelent.

Anglia két egymástól távoli pontján élő – akkorra már jól ismert és elismert kutyakiképzõ *John Gilbert* és *Peter Lewis*-, egymástól függetlenül elkezdte kidolgozni a változtatás módját. Az csak a sors kifürkészhetetlen üzenete az utókornak, hogy ez a két ember egymásra talált – talán nem véletlenül, hiszen mindketten azonos alap elképzelésssel kezelték a munkát. A gondolatuk lénye az volt, hogy miként lehet sporttá fejleszteni az agilityt. Ettől kezdve közösen dolgoztak az ügyért.

* Bővítették az alkalmazható akadály elemeket, pl. a kontakt zónás akadályokkal, távolugróval, kúttal stb. És meg is tervezték azokat.
* A futamokon teljesítendő akadálysorrendet ismeretlenné tették a gazda és a kutya számára.
* A felállított pályához szintidőt rendeltek.

És megfogalmazták az első agility szabályzatot. Megjegyzem mindez 1980-81-ben történt és Angliában kissebb változtatásokkal még mindíg ez a szabályzat az érvényes.

Ezért joggal nevezhetjük *John Gilbertet* és *Peter Lewis* az agility atyjának.

Ettől kezdve az agility fejlődése szárnyakat kapott, mert már rendelkezett minden olyan lényeges elemmel ami alkalmassá tette arra, hogy az agility igazi sporttá váljon.